യൂണിയനുകള് വഴങ്ങുമോ? സിംഗിള് ഡ്യൂട്ടി 12 മണിക്കൂര് യൂണിയനുകളുമായി മാനേജ്മെന്റ് ചര്ച്ച ഇന്ന് പ്രദീപ് ചാത്തന്നൂര്ചാത്തന്നൂര്: കെഎസ്ആര്ടിസിയിലെ ഓപ്പറേറ്റിംഗ് സ്റ്റാഫിന്റെ സിംഗിള് ഡ്യൂട്ടി 12 മണിക്കൂറായി സ്പ്രെഡ് ഓവര് വര്ധിപ്പിക്കുന്നത് ഉള്പ്പെടെയുള്ള വിഷയങ്ങള് അംഗീകൃത യൂണിയനുകളുമായി മാനേജ്മെന്റ് ഇന്ന് ചര്ച്ച ചെയ്യും. ചെയര്മാനും മാനേജിംഗ് ഡയറക്ടറുമായ ബിജു പ്രഭാകരന്റെ അധ്യക്ഷതയില് ഉച്ചകഴിഞ്ഞ് ട്രാന്സ്പോര്ട്ട് ഭവനിലാണ് ചര്ച്ച. അംഗീകൃത യൂണിയനുകളായ സി ഐ ടി യു, ടിഡിഎഫ്, ബിഎംഎസ് എന്നിവയില് നിന്നും മൂന്നുപേര്ക്കുവീതം ചര്ച്ചയില് പങ്കെടുക്കാമെന്നാണ് ഭരണ വിഭാഗം എക്സിക്യൂട്ടീവ് ഡയറക്ടര് മുഹമ്മദ് അന്സാരിയുടെ അറിയിപ്പ്. അജണ്ടയും അറിയിപ്പില് വ്യക്തമാക്കിയിട്ടുണ്ട്. ഓണം ഫെസ്റ്റിവല് അലവന്സും അഡ്വാന്സുമാണ് ഒന്നാമത്തെ അജണ്ട. സിംഗിള് ഡ്യൂട്ടി 12 മണിക്കൂറായി വര്ധിപ്പിക്കുന്ന സ്പ്രെഡ് ഓവര് രണ്ടാമത്തെ അജണ്ടയായാണ് ചേര്ത്തിരിക്കുന്നത്. കെ എസ്ആര്ടിസി ജീവനക്കാര് ഒന്നടങ്കം എതിര്ക്കുന്ന ഈ വിഷയത്തില് രൂക്ഷമായ ചര്ച്ച ഉണ്ടാകാനാണ് സാധ്യത. യൂണിയനുകള് ഇതിന് വഴങ്ങിയാല് വലിയ വില നല്കേണ്ടി വരുമെന്ന ഭയം യൂണിയനുകള്ക്കുണ്ട്. The post യൂണിയനുകള് വഴങ്ങുമോ? സിംഗിള് ഡ്യൂട്ടി 12 മണിക്കൂര് യൂണിയനുകളുമായി മാനേജ്മെന്റ് ചര്ച്ച ഇന്ന് appeared first on RashtraDeepika.